車公廟站 (港鐵)

車公廟站（粵拼：ce1 gung1 miu6 zaam6；英文：Che Kung Temple Station）係港鐵屯馬綫 一個架空車站，喺沙田頭，秦石邨對面，「沙田頭臨時房屋區」舊址，所以落成之前曾經計劃叫「沙田頭站」。車公廟站靠近車公廟路，係以車公廟而名，不過呢個唔等於最近廟嘅站，因為車公廟站喺正呢個站同大圍站中間，反而大圍站更近車公廟。 車站結構 車公廟站喺車公廟路邊，分兩層。站大堂喺地面，月台起響大堂上面。站有兩個月台，採用側式月台排。大堂同月台層之間，有升降機同電梯，方便乘客。 車站樓層 車站出口 車公廟站設有6個出口，當中出口分布喺車站大堂同1號月台。 A - 香港文化博物館 香港文化博物館、明愛沙田馬登基金中學、沙田明愛服務中心、聖母無玷聖心學校、沙田官立中學、聖歐爾發堂 B - 車公廟 車公廟、秦石邨、信義會救恩堂、豐盛苑、李屋村、新田圍邨 C - 城門河 城門河 設有斜道往返地面 D - 沙田頭 沙田頭、沙田公園、曾大屋遊樂場 設有斜道及失明人士引導徑往返地面 1號月台 - 屯馬綫往屯門月台（P） E - 溱岸8號 （目前只畀住客使用） F - 溱岸8號 鄰接車站 接駁交通 九巴 47X、80X、81C、81K、82K、85B、86A、87B、249X、281、281B、282、287P、287X、N281 城巴 79、B8 過海隧道巴士： 170、182、182X、982X、986、987、N170、N182 龍運巴士 A41、E42、E42C、E42P、R42、N42、NA41 新界專線小巴： 68K、803、804、812 車站歷史 車公廟站喺馬鞍山鐵路 通車（2004年12月21號）同日正式啟用，原本建議嘅站名係沙田頭站。由於來往東鐵綫 要轉車同埋此站對外嘅車費比東鐵綫 對外貴，有啲往返大埔區或者北區去呢個站週邊設施嘅人，會選擇行20分鐘去沙田站或者大圍站搭東鐵綫 往大埔區或北區。 反修例期間設施被破壞 2019年10月2日，有示威者喺車公廟站破壞D出口鐵閘、入閘機、廣告版以及塗鴉牆身等，但車站就未有關閉。而站内嘅中銀櫃員機顯示屏並被砸毀。 兩日後嘅反對《禁止蒙面規例》示威，有示威者再次破壞車站多個售票機、增值機、入閘機、廣告版同乘客資訊顯示屏。其後港鐵喺同年10月11日起於車站出入口加裝來自內地嘅伸縮保安閘。 上一站‧下一站 列車班次 出面網頁 港鐵公司－車公廟站街道圖 港鐵公司－車公廟站位置圖 港鐵公司－車公廟站列車服務時間